ming030890/wiki-yue-high-quality huggingface dataset:
佛像

佛像（粵拼：fat6 zoeng6）泛指描繪佛祖嘅雕塑或者畫。喺諸如中國、日韓同東南亞等傳統上深受佛教影響嘅地區，佛像可以係好精緻嘅藝術品。
俄巴底亞書

《俄巴底亞書》係《舊約聖經》嘅小先知書，天主教譯做《亞北底亞》，係成本《聖經》篇幅最短嘅一卷。喺21節經文裏面，一方面宣佈上帝嘅審判信息，預告佢就快將一個國家毀滅，另一方面就預言上帝王國一定贏得最後嘅勝利。

簡介
作者：俄巴底亞
地點：耶路撒冷
呢本簡短嘅書係喺公元前586年耶路撒冷淪陷後寫成嘅，準確時間已經唔能夠考據。當時猶大嘅宿敵以東對耶路撒冷嘅陷落唔單止幸災樂禍，甚至乘機劫掠聖城，做侵略者嘅幫兇，俄巴底亞預言以東將受懲罰，同以色列其他敵國一齊滅亡。最後，佢宣佈以色列民將歸回應許之地，而耶和華嘅國度必定長存。
俄式茶壺

俄式茶壺（俄文：самовар）係源自俄羅斯嘅一種茶壺，用金屬整，用嚟煲滾水沖紅茶。有啲俄式茶壺手工精緻，可以當做藝術品。
俄式魚湯

俄式魚湯（уха），係種起源自俄羅斯嘅魚湯，一般會用到鱘魚、三文魚或者鱈魚，再落埋根菜、京蔥同薯仔煲。
俄式冰球

俄式冰球（Bandy）又稱班迪球同卡爾文球，係一項喺冰上進行嘅團體運動，同冰球嘅玩法相似，而部份賽例亦同足球相似。
俄式椰菜湯

俄式椰菜湯（щи），係種起源自俄羅斯嘅椰菜湯，除咗椰菜之外，亦會用到肉、菇、洋蔥、蒜頭做配料，而椰菜亦可以用酸椰菜替代。
俄式酸瓜湯

俄式酸瓜湯（ рассольник），係種起源自俄羅斯嘅湯，主要材料係酸瓜，再加埋洋薏米同埋豬腎或者牛腎。
仙女湖

仙女湖（粵拼：sin1 neoi5 wu4）係中國江西新喻一個風景名勝區。
仙子環

仙子環（粵拼：sin1 zi2 waan4；英文：fairy ring）係種自然現象，指一拃菇生埋一齊，而且啲菇排到成一個圈噉嘅樣（好似附圖噉）。

相關傳說
睇埋：仙子
喺歐洲多地都有民間傳說講仙子環：根據呢啲傳說，仙子環源自有一班仙子喺度成羣噉跳舞，而如果有人類行咗入一個仙子環裏面，就會中仙子嘅咒語，仙子嘅咒語會迷惑個人嘅心智，令嗰個人成為仙子嘅奴僕。
仙子之吻

《仙子之吻》（The fairy's kiss；法文：Le Baiser de la fée）係一齣一幕四景嘅芭蕾舞劇，由史特拉汶斯基喺 1928 年作曲、美國編舞家佐治·巴倫錢喺 1950 年重編。
仙姑峰

仙姑峰（Hsien Ku Fung）係香港八仙嶺最東面嘅峰，海拔高511米，係八個峰入面第六高嘅，個名嚟自八仙何仙姑。
仙子畫

仙子畫（粵拼：sin1 zi2 waa2；英文：fairy painting）係指描繪仙子或者童話故事事物嘅畫作，可以包埋描繪呢啲嘢嘅插圖。
仙子畫主要係喺維多利亞時代嘅英國興起嘅。
仙子結

仙子結（粵拼：sin1 zi2 git3；英文：fairy-locks）係指歐洲民間傳說入面講到嘅一樣嘢：人同第啲動物嘅毛髮有陣時會纏埋一嚿噉，而廿世紀打前嘅歐洲人好多都相信，呢啲結係由仙子打嘅。
儒略曆

儒略曆一年分12個月，四年一閏，平年365日，閏年2月加一閏日，每年平均長度係365.25日。由於地球公轉週期係稍為短過365.25日，令儒略曆有較大嘅誤差，1582年後教宗格里高利十三世改改佢，變成格里曆，即西曆，用到家下。
儒艮

儒艮（粵拼：jyu⁴ gan³；英文：dugong）同海牛一樣，都係草食性動物，但棲息地就唔多相似，佢哋係海牛目中唯一重生存喺印度洋同太平洋地區嘅物種。同海牛唔同，儒艮嘅尾鰭好似海豚咁係「Y」字形尾，突出嘴外嘅長牙就近似佢嘅遠親大象。雖然佢哋分布範圍廣泛，一啲地區重有相當多嘅數量，但喺人類持續獵殺、棲息地減少加上困響漁網中浸死嘅意外等已嚴重威脅到佢哋嘅生存。一啲地區稱佢哋為「海牛」（sea cow）、「海豬」（sea pig）、或者「海駱駝」（sea camel）。

形態特徵
儒艮嘅體型大而呈欖核形，身長約 2.4 至 2.7 公尺，3公尺以上嘅個體相當少見，一般嚟講公大過乸一啲。皮膚光滑，外觀呈褐至暗灰色，個肚顏色比背脊淺，身上毛髮稀疏。條頸短，但係重可以有限度轉動頭部或點頭。前肢短、呈鰭狀，末端略圓而缺乏趾甲；胸鰭係幼儒艮主要嘅推進力來源，成年後就轉變為以尾鰭為主。乳房1對，乳頭位於前肢基部處。儒艮冇外耳殼，只睇得到小小嘅耳窿，眼亦好細。鼻窿位於吻部頂端，周圍有皮膜可以喺潛水時冚住鼻窿。寬而扁平嘅嘴位於厚重吻部嘅末端下方，嘴邊嘅短鬚係食嘢嘅重要工具。儒艮有2對門牙，上、下顎各有3對前臼齒同3對臼齒，但所有牙齒唔會同時存在，隨住年齡增長，佢哋會冇咗第1對門牙、所有前臼齒同埋第1對臼齒，剩低嘅兩對臼齒則會終生成長。雄性嘅第2對門牙喺12-15歲時會穿透上顎外露，但合埋口嗰時會被厚重嘅上脣冚住而睇唔到；雌性極少見到外露嘅門牙，但少數會留到30歲左右。
儒艮嘅肺好大，由胸部一直延伸至腎臟附近，由水平嘅橫隔膜將佢同其他內臟分隔。支氣管深入肺嘅大部分區域，細部分支少且大半由軟骨構成，目前重未清楚儒艮潛水時個肺係咪會同鯨魚一般有塌陷情形。同其他海洋哺乳動物比起來，佢哋嘅脂肪層厚度較薄，同時身體周邊似乎唔存在熱逆流交換系統（heat countercurrent exchange system，肢體末端嘅動脈同靜脈緊鄰以維持體溫唔散失嘅一種血管構造），噉可能同佢哋棲息於溫暖海域有關。胃嘅構造簡單，大腸好大條（有胃嘅兩倍咁重），推測係纖維素嘅主要消化場所，長度達25公尺以上，相當於小腸兩倍長度。

分布
儒艮係海洋哺乳動物（有時會遊入淡水流域），主要分布喺西太平洋同印度洋海岸，特別係有豐富海草生長嘅地區。雖然佢哋被認為係喺淺海棲息，但有時會移動至較深嘅海域，約23公尺深。佢哋嘅分布範圍並唔連續，噉可能同棲息地嘅合適度或者人類活動有關。儒艮喺印度洋由非洲東岸開始，經紅海、波斯灣、南非、馬達加斯加往東至阿拉伯海與斯里蘭卡，其中大部分地區嘅數量都好少。喺太平洋地區包括印尼、馬來西亞、巴布亞新畿內亞等東印度群島，往北達台灣同日本嘅沖繩，往南就包括澳洲南部以外的鄰近海域。以前香港亦可能係儒艮嘅分布地。
儒艮分岔嘅尾

習性
比起佢嘅近親海牛，儒艮似乎有更加複雜嘅社會行為。雖然經常單獨行動，但亦會組成6隻左右嘅小群體，有時會達數百隻以上，呢類群體嘅作用係點至今重未清楚。佢哋總係悠閒噉移動，泳速多數係每小時10公里以下，若果被追趕可以以兩倍速度逃走；一般每1至2分鐘浮上水面一次，但有時會潛水達8分鐘以上。上浮時只會將吻部尖端露出水面，下潛時會好似海豚噉整個身體垂直旋轉1圈。一般嚟講每日會游25公里左右距離。冬季來臨時，佢哋會利用較深嘅水域以避開沿岸嘅寒冷海水。儒艮嘅叫聲係持續嘅軋軋聲或更高嘅尖銳聲，類似海牛。已知鯊魚、殺人鯨同鱷魚有時會捉儒艮嚟食。

生殖
儒艮嘅生殖行為同其他海牛目動物類似，通常1隻發情嘅雌性會吸引眾多雄性，佢哋彼此間會爭鬥以爭取交配權。曾經有幾次目擊交配過程記錄，首先係「跟隨期」，一班雄儒艮會游去雌性身邊，而雌性會諗辦法避開佢哋；跟住係一段激烈活動，雄性會用尾鰭拍水、潑水並不斷旋轉；然後至開始交配，呢個時候雄性會由下方抱住雌性，而其他雄性會彼此推擠並同時抱住雌性。懷孕期至少12至14個月以上，幼儒艮大概3個月左右即開始攝食固體食物，但多半要去到18個月大時至斷奶，之後重會留喺阿媽身邊幾年。儒艮成年都生得，但似乎有季節性嘅高峰期。生殖間隔由2年半至7年不等。

食性
儒艮僅攝食海床底部生長嘅植物，深度約莫1到5公尺左右，食多種海生植物嘅根、莖、葉，同埋部分藻類，成日會食晒整棵植物。佢哋唔會用門牙來咬斷海草，而是以佢大而可抓握嘅吻來攝食。有時佢哋會留低一條啃食過嘅痕跡，當退潮時海草林露出水面就睇得到。儒艮一般日頭或夜晚都會食嘢，但喺人類活動頻繁嘅地區就多半喺夜晚搵食。
古代牆壁油畫上嘅儒艮

現狀
同海牛一樣，儒艮族群量減少嘅主因係人為干擾。由阿拉伯聯合酋長國嘅考古遺址發現嘅儒艮骨頭推測，儒艮至少俾人捕獵 4,000 年以上。儒艮成個身都有商業價值，除咗啲肉食得之外，一隻成年儒艮可提煉 24 至 56 公升嘅油，皮膚可製成皮革，而佢哋緻密嘅骨頭被當做象牙嘅替代品用嚟雕刻，不斷嘅捕獵造成部分地區族群急劇減少，例如喺17至19世紀期間，馬達加斯加族群被大量捕殺以取得其肉。至今喺佢哋大部分嘅棲息地內仍不斷遭到獵殺，有時重會喺市場上公開販賣。喺澳洲，儒艮已被列為保育類動物，只有部分地區有原住民獵人捕獵。除此之外，儒艮亦不時死於漁業拖網、海邊保護游泳者嘅防鯊網、捉海龜網同埋炸魚等。佢哋亦係原油污染嘅犧牲者，喺1983年 Nowrus 號油輪喺波斯灣翻沉事件，以及波斯灣戰爭期間嘅原油污染等令佢哋死亡率有明顯提升。已知嘅天然威脅包括暴風雨、寄生蟲同鯊魚、虎鯨嘅捕食。澳洲可能係目前族群量最多嘅地區，估計約有 85,000 隻，其中喺巴布亞新畿內亞同澳洲之間嘅托列斯海峽（Torres Strait）有超過 24,000 隻；其他數量最多嘅地區喺波斯灣，估計有 7,000 隻。香港以前亦可能係儒艮嘅分布地之一，只係而家絕種。
儒林臺

儒林臺（英文：U Lam Terrace），官方曾經叫裕林臺，係香港上環一條馬路，由堅巷同樓梯街交界開始，去到堅巷、普慶坊同居賢坊交界。佢同老沙路街平行。
儒林臺曾經畀政府命名做「裕林臺」，所以曾幾何時出現街頭塊石磚牆寫住「儒林臺」嘅紅字，但下面塊街名牌寫住「裕林臺」嘅趣怪情景，到2016年7月29號政府先至將官方街名刊憲改用「儒林臺」。
儒略年

儒略年，時間單位，翻自英文Julian year，符號寫成a，即三百六十五又四分之一日，為古代公認一年嘅平均日數，以現代定義，即當今世界標準八萬六千四百秒。儒略年只係方便天文當常數咁使，同所有曆法嘅年無關，同儒略曆嘅年無關，只係借用儒略曆一年平均日數。天文啲長週期講嘅年，因儒略年為常數，咁會方便啲比較。光年嘅年，以儒略年計嘅，即係話，光行一儒略年嘅距離。
儒略年其他異寫為儒畧年。
儒林外史

《儒林外史》係清代一本章回小說，作者吳敬梓，主要係講明代科舉制度下嘅讀書人。
儒勒·馬扎然

儒勒·馬扎然係一個法國、那不勒斯王國外交官、政治人、天主教神父、藝術收藏家。
儎

儎，運送嘅貨，貨運所載之物。儎，本寫載，廣東話造字別義。有船儎、貨儎、運儎等字。舊時只有水路、陸路，現今儎有好多運法，陸運有貨車、火車，海運河運有貨船，空運有貨機，各適其式。今下有好多方式組合，遠運時，儎會放入貨櫃，成櫃送來送去，中途轉換運法，唔使散修修逐件搬。

文
儎字有兩讀，一在一再。儎字至少十九世紀已經有。
英文有兩個常用字指儎，cargo同freight，兩者意思難以分開。cargo純粹運嘅貨，而freight則另有運貨費用嘅意思。
cargo 借自西班牙文，cargo同carga，取近世拉丁文carricare同carcare，意謂載。而佢又來自拉丁文 carrus，即車咁解。
frieght 出自中古英文，意謂租船運貨。佢又來自中古荷文，中古德文嘅 vrecht， 變自vracht，意思為船嘅貨。
亦有人認為cargo出自海運，而freight出自陸運，咁同本義相反。十九世紀字典都無區分，直至今日仍難分難解。
人類智能嘅進化

人類嘅高智能喺動物界當中好罕見，所以有好多科學家都覺得好奇：人類嘅呢啲獨特能力係點進化出嚟嘅呢？研究呢個課題嘅科學家會用多種方法，研究人類喺佢哋嘅進化史上有乜嘢有別於其他動物物種嘅經歷，而呢啲經歷有邊啲有可能引致人類進化出高嘅智能。不過到咗廿一世紀初，科學界對人類智能嘅進化仲未有一致嘅共識。

社會腦假說
睇埋：鄧巴數
喺廿一世紀初對人類智能嘅進化嘅研究當中，其中一個最受人採用嘅假說係社會腦假說（social brain hypothesis）。呢個假說係由英國人類學家羅賓·鄧巴（Robin Dunbar）提出，話人類之所以會進化出高度嘅智能，唔係因為要解決佢哋喺所住嘅生態系當中撞到嘅問題，而係為咗喺大又複雜嘅社會當中生存：隨住早期人類開始聚埋一大羣生活，一個人每日都要應對好多人際關係，要記住大量嘅資訊，例如係「邊個邊個同首領關係好，要攀附」或者「邊個邊個做過好多衰嘢，信唔過」等等，而要記住呢啲資訊同喺同人相處嗰陣（冇意識噉）評估對方有幾信得過，就需要個腦有高度嘅運算能力，所以令人類喺物競天擇上有壓力要進化出運算能力更加勁嘅腦。不過呢個假說唔係人人都認同。
人類多作業處理

人類多作業處理（英文：human multitasking）指人將注意力分散，同時做多過一樣工作嘅能力。
人類性行為

人類性行為係指人類展現同表達性嘅行為。人類出於各種原因，以唔同頻率自己（自慰）或同人（性交、非插入式性行為、口交等）作出性行為。作出性行為嘅人通常會達致性興奮並經歷相關嘅生理變化。
對某啲文化嚟講，婚前同婚外性行為係禁忌，只係得婚姻中嘅性行為可以接受。有啲性行為喺部分地方以至全世界都係非法嘅，例如係性侵犯。
雖然性行為係正常生理活動，但仍然有風險，可能會導致意外懷孕或感染性病。

同性性行為
唔少地方對同性性行為有限制，甚至係全面禁止。

婚前同婚外性行為
喺好多穆斯林國家，任何婚前同婚外性行為都係非法嘅。違法嘅人（尤其係婦女）可能會被迫同個性伴侶結婚、俾人當街毆打或掟石掟死。
人類擇偶策略

人類擇偶策略係指緊人類喺求偶同擇偶嗰時嘅一系列行為特性。常見嘅包括：
男人傾向想同大量嘅女人交配，而女人就傾向想要數量少但質素高嘅配偶。（可以睇睇貝特曼原理）
男人成日會用各種嘅禮物嚟向女人求愛。
... 等等。
人類生殖科技管理局

人類生殖科技管理局（英文：Council on Human Reproductive Technology）係一個香港法定組織，喺2001年4月根據香港法例《人類生殖科技條例》（第561章）第4條設立，目的係規管生殖科技程序，提供審批進行人類生殖科技活動嘅牌照申請，同埋向有關人士發出業務守則。人類生殖科技管理局嘅主席係梁智鴻醫生。
人類生殖科技管理局主席：
梁智鴻
梁永立（2012年-）
個體發生學

個體發生學（英文：ontogeny）係描述一個生命體由受精卵到成體嘅起源同發育，包括生理同心理。
倒扣灣

倒扣灣（To Kau Wan）係香港離島區一海灣，喺大嶼山青洲仔半島西面，近竹篙灣。
倍賞美津子

倍賞美津子 ，係日本嘅一個女演員。

拍過嘅作品一覽
呢個表唔完整，歡迎加料。
倍賞千惠子

倍賞千惠子，係日本嘅一個女藝人同埋配音員。
倍數

倍數係一種數，即係一個數同另一個整數嘅乘積。反轉嚟講，當a可以畀b整除而無餘數，a就係b嘅倍數。譬如42可以畀7整除，所以42係7嘅其中一個倍數。一個數嘅倍數有無限咁多個。
倒後鏡

倒後鏡，又叫望後鏡，係車上面司機位前嘅一塊鏡仔，放響擋風玻璃頂部中間位，畀司機望到車後面嘅情況。
倒夜香

倒夜香係一種古老行業，服務業，體力勞動工種，係正當行業，運輸業。而家已經俾水廁、化糞車、公廁代替咗。
倒夜香出現嚮舊式唐樓社會，無論嚮鄉下村落，或者城市住宅地方，有人嘅地方就有人要大便，冇拉水馬桶廁所就用痰盂疴屎，之後倒埋倒埋落屎塔，上蓋密封，等夜晚有屎車嚟收夜香，清潔工人多數係女工，特別叫做夜香婦，佢哋用毛巾包住個鼻，逐家逐戶拍門話「倒夜香」，住戶就將個屎塔（又叫做夜香筒）放出去門口、樓梯口轉角咁，夜香婦就會用擔挑搬落街，倒上去倒屎車，運走。
嚮一啲國家，未有水廁嘅社區，都有倒夜香類似嘅服務，佢雖然係厭惡性職業，但係工人人工唔係太高。
個體為本社會模擬

個體為本社會模擬（英文：Agent-based social simulation，ABSS）係指用個體為本模型研究社會：社會科學係研究人類社會嘅科學，包括心理學、社會學同經濟學呀噉，所以自然會關注「個體人類嘅活動，會點樣引致社會現象？」噉嘅問題。社會科學當中嘅 ABM 通常會係用個體人類做個模型當中嘅個體，亦有部份模型會將一個組織當係個體噉分析。
倍達國

倍達國（諺文：배달국），又叫做神市（신시），係朝鮮半島傳說中嘅古國，由天帝桓因嘅仔桓雄創立。
根據《三國遺事》同《帝王韻紀》嘅記載，天帝桓因嘅仔桓雄想落凡間同人類一齊生活。得到桓因嘅同意之後，桓雄就帶咗3,000人降臨到太白山，建立咗「倍達國」。除咗帶來風伯、雨師、雲師之外，桓雄重制定咗相關嘅法律、法則，並教畀人類各種各樣嘅藝術、醫學同農業技術。
據講，當時山洞裡面有一隻虎同一隻熊，佢哋求桓雄將自己變做人。於是桓雄畀咗佢哋20片蒜同一把艾草，並同佢哋講，食咗之後一百日內唔可以見陽光。隻虎做唔到，所以變唔成人；而隻熊就喺第21日嘅時候變咗做女人。因為冇老公，「熊女」就喺一棵神檀樹下再次向桓雄祈禱，希望可以有個仔。桓雄被熊女嘅祈禱打動而娶咗佢。後尾熊女生咗個仔，就係檀君王儉。
內林廣高

內林廣高（1983年6月27號—）係日本足球員，司職中場，效力過大阪飛腳，及甲府風林。
內涵公理

最初嘅內涵公理並冇要求元素亦係集合，但係呢種定義會導致羅素悖論，所以後來改咗。
內核

內核（英文：kernel）係位於一個作業系統嘅「核心」嘅電腦程式，負責控制個系統嘅唔同部份；喺多數嘅作業系統嗰度，內核係部機著嗰陣其中一個最先撈嘅程式，跟手會幫手做第啲開機要做嘅工作。
內涵段子

內涵段子（粵拼：noi3 haam6 dyun3 zi2；閩南話：Luē-hâm Tuān-tsí）係中國大陸冇咗嘅網站同APP，2012年5月由張一鳴創辦，總部喺北京海淀區知春路甲48號。
間網站同APP主要搞啲搞笑同無厘頭嘅段落為主。曾經喺2017年11月先後俾湖南衛視嘅《快樂大本營》同埋愛奇藝嘅《冒犯家族》節目引用過。
2018年4月10號，國家新聞出版廣電總局下令整頓互聯網嘅視聽環境，內涵段子連同今日頭條、鳳凰新聞等類似嘅APP被下令閂檔。
內湖區

內湖區係中華民國臺灣臺北市嘅一個區，面積31.58平方公里，人口29萬。
何詠深

何詠深（英文：Rachel Ho，1994年—）係香港嘅獨立唱作女歌手，2009年以15歲嘅年紀參加亞洲電視搞嘅歌唱比賽《亞洲星光大道》而出名。

簡歷
何詠深中學讀瑪利諾修院學校，大學讀香港大學工商管理學學士（主修法學），大學畢業後創辦補習社，亦兼任獨立唱作歌手。
何詠深9歲開始跟杜麗莎學唱歌，亦曾經喺唔少個音樂比賽攞獎。佢喺《亞洲星光大道》最後以第11名完成比賽。
何西阿書

《何西阿書》係《舊約聖經》嘅小先知書，天主教譯做《歐瑟亞》，作者係北方以色列國嘅先知何西阿。

簡介
作者：何西阿
日期：公元前710年
地點：撒瑪利亞同耶路撒冷
先知何西阿喺公元前721年撒瑪利亞陷落前一段紛亂時期，繼先知阿摩司喺北國以色列傳上帝嘅信息。佢特別擔心人民拜偶像，唔忠於上帝嘅行為。佢大膽將自己同一個唔貞潔嘅婦人結婚嘅事來比喻以色列人民嘅背信。
正如佢老婆歌篾對佢唔貞潔，上帝嘅子民同樣背棄耶和華。因此，上帝懲罰將臨到以色列。不過到最後，上帝仍然對佢子民顯示佢信實冇變嘅愛，贏返以色列，同自己恢復正常嘅關係。
何誕華

何誕華（英文：Thomas Heffernan Ho，1989年2月28號—）係香港馬術運動員，主要參與團體三項賽（盛裝舞步賽、越野賽、障礙賽）。
何諾一世

何諾一世（Honorius I，又譯和諾理一世，—638年10月12號）係羅馬天主教第70任教宗，625年到638年在位。
何詩蓓

何詩蓓（英文：Siobhan Bernadette Haughey，愛爾蘭蓋爾文：Siobhán Bernadette Ní hEochaidh，1997年10月31號—）係香港女泳手，擅長自由式。

屋企
何詩蓓喺香港出世，阿爸係愛爾蘭人（叔公係前愛爾蘭共和國總理查理·豪伊），阿媽係香港人，喺香港金融管理局任職風險管理經理，家姐何雅舒亦係泳手。何詩蓓本身講得一口流利廣東話。

學歷
何詩蓓讀過聖保祿天主教小學同聖保祿中學。中學時期做過校內辯論隊成員，亦做過班長。2015年喺香港中學文憑試攞到7科35分嘅成績，包括通識教育（5**）、英文（5*）、數學（5）、企業會計與財務概論（5）、中文（4）、化學（4）同英語文學（4），之後去美國密芝根大學攻讀心理學。

運動員生涯
2014年，何詩蓓喺2014年亞洲運動會代表中國香港喺4×100米自由式接力、4×200米自由式接力同4×100米混合泳接力都攞到銅牌。
2021年7月28號，何詩蓓喺2020年夏季奧林匹克運動會嘅女子200米自由式決賽游出1分53秒92破亞洲紀錄嘅成績，以0.42秒僅敗於澳洲選手艾莉雁迪瑪絲（英文：Ariarne Titmus）而攞到銀牌；兩日後喺女子100米自由式決賽游出破亞洲紀錄嘅52秒27，以0.31秒僅敗於澳洲選手愛瑪麥基昂（英文：Emma McKeon）攞到銀牌。何詩蓓成為香港史上頭一位奧運會游水運動獎牌得主，更加係香港史上第一位攞到多過一面奧運獎牌嘅運動員。
2021年12月16號，何詩蓓喺阿聯酋首都阿布扎比出戰游泳短池世錦賽嘅女子200米自由泳決賽，以1分50秒31衝線而攞到金牌，成為香港第一位世界冠軍泳手，兼以0.12秒之差打破瑞典名將施祖唐保持嘅1分50秒43舊嘅世界紀錄，成為香港第一位女子游泳世界紀錄保持者。
前進澳洲美之國

《前進澳洲美之國》（英文：Advance Australia Fair）係澳洲嘅國歌，由彼得·多斯·麥哥覓（英文：Peter Dodds McCormick）作曲同填詞，喺1868年第一次演奏，1974年成為「國家歌曲」，但去到1984年先正式定為國歌。

中文譯名
首歌本來嘅名Advance Australia Fair係一句倒裝句，係指希望靚（Fair）嘅澳洲（Australia）向前行（Advance）咁解。《前進澳洲美之國》係澳洲政府使用嘅官方譯名，亦係澳洲華人用嘅中文譯名。

國歌沿革
作為英國嘅殖民地，澳洲喺1901年獨立個時喺用到國歌嘅場合會用英國國歌《天佑吾王》。
早喺19世紀末期，隨住澳洲嘅國家民族意識日漸高漲，就出現咗一啲愛「國」歌曲，當中包括呢首《前進澳洲美之國》。呢首歌1878年11月30號喺雪梨第一次演奏，之後呢首歌就開始流行，1901年1月1號聯邦開國大典嗰時有成萬人嘅合唱團合唱呢首歌。
之後，雖然《天佑吾王》重係澳洲國歌，但係《前進澳洲美之國》喺好多場合都被視為澳洲嘅非官方象徵演奏，例如喺1952年之前，澳洲公營廣播機構澳洲廣播署就喺新聞之前播放呢首歌。喺正式活動入面亦都經常用嚟做開始或者完嘅歌。第二次世界大戰後期，電影院播放《天佑吾王》同美國國歌《星條旗》之後，就會播放呢首歌。
《天佑吾王》作為澳洲國歌用到1974年。1973年，魏德倫（英文：Gough Whitlam）政府決定澳洲政府應該用返自己嘅國歌，於是通過澳洲藝術公會舉行比賽揀國歌。比賽最後決定嘅三首歌都係傳統歌曲，《前進澳洲美之國》係其中一首。1974年經過民意調查之後，魏德倫政府決定將《前進澳洲美之國》成為國家歌曲，響王室場合以外的場合演奏。
1976年，新上任嘅菲莎（英文：Malcolm Fraser）政府宣佈喺皇室、總督、國防同埋效忠宣誓嘅場合奏返天佑吾王，同時搞咗個無法律效力嘅民意調查，喺嗰次調查入面，《前進澳洲美之國》贏得43.29巴仙嘅民意支持 。但係《前進澳洲美之國》正式成為澳洲國歌就要等到1984年霍克（英文：Bob Hawke）政府建議嗰時嘅總督簽誥令將呢首歌定為國歌。《天佑吾王》自此成為「皇家禮樂」，只會喺英國君主或者皇室成員在場嘅時候同國歌一齊演奏。
2020年12月31號，澳洲總理史葛·摩利臣宣佈2021年1月1號開始，國歌嘅歌詞第二句會由「我哋年輕同自由」（For we are youth and free）改成「我哋一體同自由」（For we are one and free）。

段
首歌本來有5段歌詞，但係官方版本無用英國情意結太過重，澳洲人接受唔到嘅第2段、第4段同第5段。而原本首歌嘅第1段同第3段被揀做國歌嗰時，曾經稍為改過。
倫素·比亞奴

倫素·比亞奴係一個意大利畫則師、政治人。
偃麥草

偃麥草（粵拼：jin3 mak6 cou5；學名：Elymus repens）係禾本科披鹼草屬嘅一種草，主要分佈喺歐洲、亞洲同非洲西北部。
倭馬亞哈里發國

倭馬亞哈里發國，中國史書叫白衣大食，係阿剌伯嘅古國，由倭馬亞王朝統治，661年繼承四大哈里發而立國，到750年畀阿巴斯哈里發國取代。
倫齊

倫齊（Matteo Renzi，1975年1月11號—）係意大利總理，2014年上任，直至2016年12月4號因為佢提出嘅意大利憲制改革公投失敗而宣佈落台。
倭寇

倭寇係大明時期以日本人為主嘅海賊，影響中國同朝鮮半島沿岸地區。
倫紫玄

倫紫玄（英文：Nadia Lun，1986年11月24號—）係香港電視同電影演員，入行前係機艙服務員，曾參與2008年度香港小姐競選，落選後加入香港無綫電視（TVB）成爲旗下藝員，拍過唔少電視劇。
2013年，倫紫玄跳槽到香港電視網絡（HKTV），結束五年無綫電視嘅賓主關係。《情越海岸線》同《衝上雲霄II》係佢最後有份喺無綫電視嘅演出作品。第一部香港電視出街嘅作品喺《客家女人》（後改名《來生不做香港人》）。
偃師區

偃師區係中國河南洛陽一個市轄區，總面積669平方公里，人口62萬。
倫理利己主義

倫理利己主義係規範倫理學入面嘅概念，認為利己主義係種倫理規範，提倡每個人都應該提升自己嘅利益，同應該去做任何可以對自己有得益嘅事。
凍結

凍結係指一種物質因為溫度跌到咁上下而由液體變成固體，例子有水結成冰嘅過程。
凍房

凍房係種貨倉建築，入面有大型冷凍設備，將貨（通常都係嘢食）儲存喺低過室溫嘅環境。
凍批

凍批（法文：Terrine）係種法國式冷盤小食，類似法式肉醬，將肉碎整成批形，多數喺頭盤食。
凍湯

凍湯係凍飲嘅湯，通常喺炎熱地區嘅夏季飲。
六榕寺

六榕寺（粵拼：luk6 jung4 zi2）係中國一間有千幾年歷史嘅佛寺，亦係廣州佛教聖地兼名勝古蹟，喺廣州市越秀區六榕路。寺裡面有六榕花塔。佢嘅大門有一副對聯：「一塔有碑留博士，六榕無樹記東坡」，係民國初年順德文人岑學侶寫嚟紀念蘇東坡嘅。

史
十九世紀後葉六榕寺嘅樣
南梁武帝蕭衍派佢嘅母舅沙門曇裕大智法師到真臘，卽係而家嘅柬埔寨，求得佛舍利帶返廣州。回國之後，就命令廣州刺史蕭譽起咗呢座寺同埋塔，嗰時分別嗌「寶莊嚴寺」同「舍利塔」。
相傳大唐上元二年，初唐四傑之一嘅王勃嚟到廣州，應寶莊嚴寺住持嘅邀請，寫低咗《廣州寶莊嚴寺舍利塔記》。
南漢嗰時改成長壽寺，逢親上元節、中秋節，大家都蜂擁到寺入邊，點燈祈求豐年。
宋太宗嗰時再重修，改名淨慧寺。之後毀於火災，連塔都燒埋。宋哲宗嗰陣，廣州人林修喺原塔基下重建千佛塔，並將舍利埋喺塔下邊。宋元符三年，蘇軾貶到嶺南期滿，由海南返北方，經過廣州，嗰時淨慧寺僧人仰慕佢嘅名聲，邀請佢去寺題字。蘇東坡見寺裡邊有六樖古榕，枝葉繁盛，就寫低「六榕」兩隻遒麗奇雅、厚重雍容嘅楷體字。
大明永樂九年，改名六榕寺。蘇軾所題嘅匾額，今陣仍然懸喺寺門。

近況
家下寺裡面剩得三樖榕樹。寺內有宋鑄造禪宗六祖惠能嘅銅像。1949年之後，市政府將佢大修葺，開放畀遊客，之後列為廣東省重點文物保護單位。1997年，六榕寺以「六榕花塔」入選廣州市十大旅遊景點。由於花塔經歷咗近千年嘅風吹雨打，雖然多次維修，但係塔身裂咗，又斜咗一米七。因此，廣州市政府有關部門使咗四百幾萬人民幣，由2001年2月開始，用「中華791化學漿」、碳素纖維布等材料，做咗「箍」加固維修，並喺同年八月尾，驗收及格，而家已重開。

未來規劃
廣州政府而家已經計劃將六榕寺擴建，根據規劃稿，擴建後嘅六榕寺面積將會大一倍幾，佔地會超過兩萬方，並重現六樖榕樹嘅古貌，整體走向有望保持而家嘅東西軸線格局。
六榕街道

六榕街道係中國廣東省廣州市越秀區轄下嘅一個街道。轄區總面積0.87平方公里。有戶籍人口48690人。

參考資料
〈六榕街道簡介〉。廣州市六榕街道辦事處網站。喺2007-10-27搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
六次方數

若果以10為基數，整數n嘅最後一位係a，噉整數n嘅六次方嘅最後一位係a嘅平方嘅最後一位。
六次方數同時係平方數同埋立方數嘅數。
六次方數最後兩個位只會係00、01、04、09、16、21、24、25、29、36、41、44、49、56、61、64、69、76、81、84、89、96，同平方數一樣。
根據阿貝爾-魯菲尼定理（英文：Abel–Ruffini theorem），五次、六次同埋更高次嘅多項式方程冇一般嘅求根公式（個根無法表示為n次方根嘅公式）。
六條宮

六條宮（日文：六条宮，ろくじょうのみや）係日本鐮倉幕府時代嘅一個宮家，由後鳥羽天皇三仔雅成親王響1212年創立，共歷2代。啲人普遍認為六條宮係日本史上最早出現嘅宮家，但係近年開始有好多人否認呢個觀點。

歷史
後鳥羽天皇三仔、順德天皇親細佬雅成親王響1200年出世，之後過繼畀宣陽門院覲子內親王，從此就住響六條殿，而雅成響五歲嗰時就親王宣下。1212年，雅成親王創立宮家六條宮，個名正正就係嚟自六條殿。響1221年發生承久之亂，雅成親王一度畀人流放去但馬國，不過後嚟又返翻嚟首都，搬返去六條殿住。
後嚟雅成親王響1226年出家，死後由大仔澄覺法親王繼承當主一位，呢個「老豆傳仔」嘅情況響當時係好少見，所以呢個情況有人判斷，依家啲宮家之所以係咁係受六條宮影響。1289年，澄覺法親王死咗，六條宮絕家。雖然有啲人認為六條宮係日本史上最早出現嘅宮家，但係近年開始有好多人提出相反意見，因為澄覺法親王生前並冇話過自己係「六條宮當主」，所以啲人懷疑六條宮係咪淨係雅成親王嘅宮號，而並冇傳畀澄覺法親王。
六榕寺花塔

六榕寺花塔（粵拼：luk6 jung4 zi2 faa1 taap3）係中國廣東省廣州市嘅其中一座花塔。呢座塔喺越秀區嘅六榕路附近嘅六榕寺入面。

逳手同落成時間
六榕寺花塔係喺梁大同三年（公元537年）逳手，不過佢試過一單火燭搞到冧咗，而到咗北宋嘅紹聖（公元1097年）就重新起過跟住整好。到咗1980年，廣州市政府就裝修緊呢座花塔嗰陣，喺座塔入面發現咗北宋年號嘅磚銘响度。

結構
呢座塔係用咗磚木嚟整嘅，成座塔就好似個平面八角形噉，出面九層樓、入面十七層樓；而塔入面係樓閣式嘅建築，佢有57.6米咁高。而塔身就係井筒式結構，佢最下面嗰層樓嘅直徑有12米，而且重有個副樓梯。成座塔入面嘅樓梯係穿墻兜平座式噉，而且每層樓嘅出面都有條走廊同瓦片响度，而瓦片方面，佢係用咗綠色嘅硫璃瓦嚟整嘅，而瓦頂就有小小向上飛咗起身噉。而家嘅塔冠係喺元至正十八年（公元1358年）整好嘅，佢係用咗9.14米高嘅千佛銅柱嚟整，而柱邊重劃住1023嚿佛像同祥雲天宮嘅寶塔圖都有，重有同埋塔頂嘅火焰寶珠、3層樓嘅九霄寶盤、9層樓高嘅寶輪、重有1層樓高嘅雙龍寶盤同8條鐵鍊整成有5噸咁重嘅塔刹都有。

辛亥革命之前
喺梁大同三年（537年）嗰陣，詔許曇裕法師就响呢度起咗間靚嘅木塔嚟畀喺鬼佬地方返嚟嘅佛舍，佢重改咗名嗌「舍利塔」。但係喺北宋初嗰陣因為火燭冧咗。到咗宋端拱二年（989年）就將個寺院重新裝修，重改名嗌「淨慧寺」。到咗紹聖四年（1097年）嗰陣，主簿林修同信士王衢歸沙門道琮就喺舍利塔嗰度起咗間寶塔，由於座塔入面有好多千佛像响度，所以就改咗名嗌「千佛塔」。喺元符三年（1100年），有位著名文學家、書法家蘇東坡就嚟咗個寺度，發現塔入面種咗6樖榕樹响度，之後就寫咗個「六榕」呢兩個字，之後就嗌成「六榕寺」嘅名喇。而千佛塔喺清朝初期重行裝修之後，因為個塔身有好多唔同嘅顏色响度，所以咪有「花塔」嘅名囉。

辛亥革命之後
1980年：重新裝修過花塔同六祖堂，重將塔院整闊咗。
1983年同1987年：先後重新起過大雄寶殿同觀音殿。
1987年起嘅大雄寶殿入面嘅釋迦牟尼、阿彌陀佛同藥師佛（每隻高6米、重10噸）同觀音殿入面嘅觀音像（高4米，重大概5噸）都係喺康熙二年（1663年）起嘅，之前係放响大佛寺度，佢重係廣東省入面保存得最大嘅古代黃銅像。雖然話喺文革嗰陣被人拆咗，但係到咗20世紀80年代，就放咗喺六榕寺度。
1989年6月：廣東省政府就將六榕塔公佈成廣東省級文物保護單位。
1993年：重新起過藏經閣。
2006年：六榕塔已經俾人加入咗中國國家級文物保護單位。
六榕路

六榕路（粵拼：luk6 jung4 lou6）係中國廣東省廣州市越秀區一條一般馬路，南北走向。南邊從中山六路開始，一直向北去到百靈路嗰頭。

概要
全長528米，闊12米，凈係可以從南邊行到北邊。

史
其實喺1937年之前係冇「六榕路」呢條馬路嘅。不過到咗1921年，廣州市政府就將棟城牆拆咗嚟起咗條路，就響家陣嘅六榕寺東邊起咗條花塔街。後嚟到咗1937年，廣州市政府整闊咗條花塔街，因為花塔街入面有棟六榕寺，就改咗名叫「六榕路」。喺文革嗰陣六榕路改咗名叫朝陽北路，1982年改返做之前嘅名「六榕路」。

俗語
廣州入面成日有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。
六樓后座

六樓后座係一套2003年6月4號首映嘅港產片，女導演係黃真真。

劇情
六個年輕人各有故事，六種心情。每晚都玩集體遊戲《Truth or Dare》。
六柱制

六柱制係粵劇戲行愛來劃分角色同造型嘅制度，喺1930年代形成，即係一齣戲由六個演員去做，包括文武生、小生、正印花旦、二幫花旦、正印丑生同正印武生。

發展
粵劇行當初時同第啲劇種一樣，分成生、旦、淨、丑、末五大類。1930年代粵劇逐漸形成「六柱制」，一齣戲要由六個主要演員去做，一個演員要演幾個行當啲戲，唔能夠學似舊時傳統一人專做一個行當。丑角時常都做埋淨角嗰瓣。
北韓國防委員會

係朝鮮民主主義人民共和國（朝鮮/北韓）以前嘅最高權力機構，唔單止負責朝鮮國防，即係控制朝鮮軍隊，而且對經濟、政治、黨務都有好大控制權，2016年6月改組成「國務委員會（中文：朝鲜民主主义人民共和国国务委员会）」。

歷史
1972年12月生效嘅《朝鮮民主主義人民共和國憲法》規定設立中央人民委員會做國家權力最大領導機關，由國家主席負責。1992年4月對憲法作咗修改，將國家主席兼北韓武裝力量最高司令官同國防委員會委員長條款刪走。1998年9月撤銷原國家權力最高領導機關中央人民委員會，定咗國防委員會為北韓最高軍事領導機關同埋全面管理國防嘅機關。

成員
委員長金正日（兼朝鮮勞動黨總書記）
第一副委員長趙明錄（次帥，人民軍總政治局長）
副委員長李用茂（次帥）
副委員長吳克烈（大將、中央政治局委員）
副委員長金永春（次帥，2009年2月11號，任朝鮮人民武裝力量相。)
委員金一哲（次帥，人民武裝力量部部長）
委員全炳浩（政治局委員、書記局書記，大將，負責軍事工業）
委員崔龍洙（內閣人民保安相）
委員白世峰
北韓圓

朝鮮民主主義人民共和國圓（韓語：조선민주주의인민공화국 원/朝鮮民主主義人民共和國圓），係朝鮮民主主義人民共和國（北韓）嘅法定貨幣，1947年開始用。
北關區

北關區係中國河南安陽一個市轄區，總面積59平方公里，人口24萬。
北陸道

北陸道係古代日本嘅一個地區，五畿七道嘅「七道」之一，喺本州北部西岸。
北青傳媒

北青傳媒股份有限公司，簡稱北青傳媒股份（英文：BEIJING MEDIA CORPORATION LIMITED，港交所：1000），喺2001年，由北京青年報社喺北京（總部）成立。

業務
主要業務喺中國內地經營銷售報紙廣告版面、報章制作同印刷材料貿易。董事長係張延平，首席執行官係余海波。

公司發展
公司股份喺2004年12月22號喺港交所主板上市。招股價係18.95港元，全球發售4774萬H股，集資額係9.05億港元。
2009年10月15號，公司用765,000元人民幣賣咗「北京中國網球公開賽體育推廣有限公司」畀北京青年報社。
2010年7月28號，公司同北京終端廣告傳媒有限公司，喺北京合營合同簽訂有關交易，涉資額1.5689億元人民幣。
2011年7月29號，公司以人民幣29,664,542元，收購北京青年報現代物流有限公司42.342%股權，完成後，將會成為持有92.842%股權。
2011年8月24號，公司以1880萬元人民幣收購北京今日陽光廣告有限責任公司55%股權。
2015年5月4號，公司以30,000,000元人民幣出售畀杭州勢能投資諮詢有限公司。
北青

北青（韓文：북청군／北靑郡 Pukchŏng gun */?）係朝鮮民主主義人民共和國咸鏡南道嘅一個郡。
優努斯章

優努斯章係伊斯蘭教典籍《可蘭經》入面嘅第10章（蘇拉）。
優客李林

優客李林係臺灣雙人男子音樂組合，成員有李驥同埋林志炫。1991年出道，1996年解散。
優布特留尼西特

優布·特留尼西特（日語：ヨブ・トリューニヒト），係日本作家田中芳樹寫嘅小說角色，佢嘅事跡畀編入科幻小說《銀河英雄傳說》度，係自由行星同盟末期嘅元首。佢喺動畫戲由石塚運昇做配音。
優之良品

優之良品（Aji Ichiban，商標寫成優の良品）係香港賣零食嘅零售商，1993年開張。
「優の良品」個名只係模仿日文，唔啱日文文法（個「の」字多餘），而英文名對應嘅日文漢字係「味一番」。
2022年6月6號，優之良品全線結業。
優先佇列

優先佇列（英文：priority queue）係數據結構一種。
優先佇列入面嘅每個元素都掕住咗個優先級，優先級最高嘅元素最先處理；優先級相同嘅元素就係跟次序嚟處理，行先嘅就處理咗先。
優勝美地國家公園

優勝美地國家公園（Yosemite National Park）係美國一個國家公園，喺1890年劃定，面積3,027平方公里，喺加利福尼亞州中東部。
優勢等級

優勢等級（粵拼：jau1 sai3 dang2 kap1；英文：dominance hierarchy）指一個群體內用社交互動嚟確立地位分級。例如喺一個狼群入面，大隻啲惡啲嘅個體可能會嚇走細隻啲冇咁惡嘅個體，能夠得到更多嘅肉。
優先編碼器

優先編碼器（粵拼：jau1 sin1 pin1 maa5 hei3；英文：Priority Encoder）係種可以將多個二進制輸入壓縮成更少數目輸出嘅電路或算法。佢嘅輸出係序數0到輸入最高有效位嘅二進制表示。優先編碼器經常用喺處理最高優先級請求嗰時控制中斷請求。
A 4:2 Priority Encoder
如果同時有兩個或以上嘅輸入作用喺優先編碼器，優先級最高嘅輸入將會被優先輸出。 下圖係個4線對2線編碼器嘅例，其中最高優先級嘅輸入喺功能表左邊，而「x」代表冇關項，就可以係1亦可以係0，亦即係話無論冇關項嘅值係咩，都唔影響輸出，只有最高優先級嘅輸入有變嗰陣時，輸出先會變。
優先編碼器可排列連接埋一齊，組成更大規模嘅編碼器，例如6個4線對2線優先編碼器可以組成1個16線對4線編碼器，其中訊號源係4個編碼器嘅輸入，前4個編碼器嘅輸出作係2個編碼器嘅輸入。
優先編碼器比起簡單編碼器電路有更強嘅處理能力，因為佢能夠處理所有嘅輸入組合情況。
優品360

優品360（英文：Best Mart 360，港交所：2360）係香港連鎖零食舖，2013年創立，2019年喺香港交易所主板上市，嗰陣有八十幾間分舖，阿頭係林子峰。
2019年反修例運動期間，優品360畀好多示威者認為係「福建幫」業務，所以喺「黑裝修」行動入面多次畀激進示威者針對大肆破壞，即使優品360發聲明澄清同都福建幫無關都阻止唔到。
前490年

前490年係平年。

大件事
希臘人喺馬拉松戰役打贏波斯。
前490年代

前490年代係指前499年去到前490年之間嗰十年嘅年代。
十八邊形

十八邊形，或者叫十八角形，係有18條直邊嘅多邊形，總共有18隻角，內角和2880°。
十八鄉

十八鄉 (元朗)：香港新界嘅地區。
十八鄉 (恩洲)：廣東南海縣舊日金利司下轄恩洲堡，而家荔灣區、白雲區部分村落。
十八鄉 (崗尾)：廣東番禺縣舊日茭塘司下轄崗尾社，而家番禺區石樓鎮同化龍鎮一帶村落。
十六元數

十六元數係指透過實數而形成嘅16 維向量空間。就好似八元數一樣，佢嘅乘法係唔符合交換律同結合律。但係同八元數唔同嘅係，十六元數甚至唔符合交錯性。十六元數甚至有零因子，即係有可能出現兩個都唔係0嘅數乘埋會等於0。
十六元數嘅16個單元十六元數係：
1、e1、e2、e3、e4、e5、e6、e7、e8、e9、e10、e11、e12、e13、e14 以及 e15
單元乘數表如下：
×
1
e1
e2
e3
e4
e5
e6
e7
e8
e9
e10
e11
e12
e13
e14
e15
十六分音符

音樂上，十六分音符（美式英文：Sixteenth note，英式英文：Semiquaver）嘅音符時值係全音符十六分之一。佢長度係八分音符嘅一半，卅二分音符嘅兩倍。佢個樣係實心卵形，加支柄，柄尾右面加兩條尾。如果響中間綫以上，柄向下，兩條尾彎上。中間綫或者以下，柄向上，兩條尾彎落。如果有幾個八分音符或者十六分音符等等之下嘅音符，就會唔畫條尾，每條尾改用支擔連住。
十六分休止符係同十六分音符咁長嘅休止符，個樣似個兩細7字上下連埋，上7放響第二間同第三間度，下7放響第三同第四間度。
十六位元

十六位元（16-bit）係指喺電腦運算上有 16 個位嘅（二進制）整數、記憶體地址、同數據。
前680年代

前680年代係指前689年去到前680年之間嗰十年嘅年代。
兔

兔（粵拼：tou3），俗稱兔仔（粵拼：tou3 zai2），係哺乳類兔形目兔科、食齋嘅脊椎動物。
兔科下屬所有嘅屬，除咗兔屬（Lepus）以外，通常被歸類於兔；而兔屬大約佔近一半嘅種類成日又被稱為野兔。然而，呢兩種俗名嘅區別並唔應用於而家嘅科學分類，例如長耳大野兔係兔屬嘅成員，而岩兔屬（Pronolagus）同埋粗毛兔屬（Caprolagus）有時被稱為野兔。
兔仔冇汗腺，所以唔會流汗，耳仔可以散熱，兔仔嘅排尿機制屬於濃縮性，對水分嘅需求比其他動物少，有啲兔仔只要靠青草上嘅露水就得，或者從蔬菜攝取足夠水分，故此好少睇到兔仔喺河邊飲水。兔仔飲太多水個肚會唔舒服。但認為兔仔唔飲水係誤解，若果係豢養嘅寵物兔就一定要飲水，唔係就會同一般動物一樣缺水而死。
兔係全世界除咗大洋洲以外都係原生嘅動物。喺澳洲，兔嘅引入對當地嘅哺乳動物受到嚴重嘅威脅。

養兔仔
有啲人以為兔仔淨係食紅蘿蔔，其實係錯嘅。養兔仔應該要畀牧草、適量乾糧同埋潔淨嘅食水畀佢哋,亦要俾良好嘅生活環境佢哋。
兒茶樹

兒茶（粵拼：ji4 caa4；拉丁學名：Senegalia catechu），草木一種，樹類，即兒茶樹。佢木心製出嘅兒茶，又叫孩兒茶，似泥，可以做藥。舊時出產地以外，並唔知係木做出來，以為泥。
兒茶，喬木，木帶刺，可以生得到十五米。佢啲葉花樹身，同合金歡類好似，生物學上，長久以來歸入合金歡屬，拉丁學名Acacia。近年發覺只係類似演化，合金歡屬拆散幾份，新開兒茶屬，拉丁學名Senegalia，都歸豆科。舊拉丁學名Acacia catechu，新學名，Senegalia catechu。
兒茶樹身好多單寧酸，樹身殺蟲防衞。依種特質，就用來製藥，木心造成兒茶。大元大明書中，都叫孩兒茶，又有番名烏爹泥、烏疊泥。止血消炎特別好。
印度、南洋、中國南方都有。
荳可以食，蛋白質豐富。花粉花蜜多，為蜜蜂所好。木做得柴，做得炭，做得傢俬。枝切細又可以餵牛羊。

名
唐名本名孩兒茶，原因唔清楚。拉丁學名catechu，出自馬孻話kachu。

形
喬木，落葉，一般六到十三米。樹皮啡色，裂開條紋薄片。小枝外被短柔毛。二回羽狀複葉，互生，長六到十二厘米。托葉之下，有對勾剌，扁平、啡色。葉羽片，十到三十對。小葉二十到五十對，線形，葉緣被疏毛。
總狀花序腋生，四到八月間，開淡黃花或白花。莢菓帶狀，扁而薄。種子三到十粒。菓期九月到下年一月。
兔形目

兔形目（Lagomorpha），係哺乳動物嘅其中一個目，下面有兔科同鼠兔科兩個科。
兔猻

兔猻（粵拼：tou3 syun1，學名：Otocolobus manul），係一種生存喺中亞嘅貓科動物，係貓科兔猻屬嘅唯一物種。
兒茶

兒茶，藥材一種 ，兒茶樹提煉出來。添得落食品度。又可以止血，做染料，染皮革。唐人拎佢來做藥，或者啡色染料。
兒茶又寫夷茶，本名孩兒茶。亦有名烏爹泥、烏壘泥、烏丁。
佢質地色水，長久以來，外地誤以為係泥。西洋甚至以為日本來，叫日本土。
兒茶出自兒茶樹，樹拉丁學名Acacia catechu，已改Senegalia catechu，印度、南洋到中國南方都有。兒茶出自印度而來。用佢木心，煮熟而成。各地出產，色水有異，質地有異，有時甚至季節出產有異。傳統印度醫藥，好早就用來止血。
大元時傳入中國。唐人用藥，多數外用，尤其係腳傷。用兒茶捽皮，捽到兒茶硬為止。西洋都有用藥，舊日法國同意大利，用兒茶來醒神。
英國人發現，兒茶用得來染皮革，代替咗貴得多嘅橡木。裏面有單寧酸，可以染皮革。單寧酸澀味，兒茶亦澀味。

唐字
兒茶，元明時書都寫孩兒茶，起名不詳原因。
另有烏爹泥、烏壘泥。泥指佢睇落質地。烏爹、烏壘、烏丁，都係南洋番音，出處不詳。

西洋
天空望落印度。Gulf of Kutch即Gulf of Cutch
洋名cutch，出自印度西北岸Gulf of Cutch。依處有兒茶樹。
而學名catechu，係馬孻話 kacu而來，葡萄牙話cachu，再化拉丁話catechu。另一啲變名，如cachou、 cashoo。
terra Japonica，Japan earth，係西洋誤以日本來嘅泥。

印度
印地話叫katha 。其他話有kaath同khoyer。

史
印度古時已用兒茶來止血。
兒茶樹好多地方都有，中國廣東廣西，雲南都有。不過整成兒茶方法，就不為人知。所以兒茶都係舶來貨。
兒茶入中國，斷估係大元時。元時《飲膳正要》有寫孩兒茶，出廣南。大元時，孩兒茶甚受文人喜愛，甚至有曲提及。
大明謝肇淛《五雜俎》，話摷咁多本草書，都無本講。話出自南番，番人叫烏爹泥、烏疊泥。李時珍《本草網目》，提及爪哇南洋暹羅，亦有提雲南、老撾、暮雲場。

元
大元《飲膳正要》有寫
孩兒茶出廣南。
喬吉寫。曲，賣花聲。詞。香茶
香茶細研片腦梅花粉，新剝珍珠豆蔻仁，依方修合風團春。醉魂清爽。舌尖香嫩。這孩兒那些風韻。
孩兒就係孩兒茶，內容混咗香料。可以用來醒酒。

明
大明謝肇淛《五雜俎》
藥中有孩兒茶，醫者盡用之，而不知其所自出。歷考本草諸書，亦無載之者。一云：出南番中，系細茶末，入竹筒中，緊塞兩頭，投污泥溝中，日久取出，搗汁熬制而成。一云：即是井底泥煉之，以欺人耳。番人呼為烏爹泥，又呼為烏疊泥。俗因治小兒諸瘡，故名孩兒茶也。
李時珍《本草綱目別名錄》
烏爹泥烏壘泥 孩兒茶

清
大清《神農本草經疏》
烏爹泥，味苦，濇平，無毒。主清上膈熱，化痰生津。塗金瘡，一切諸瘡，生肌定痛，止血収濕。一名孩兒茶。
出南番，𤓰哇，暹羅諸國。今雲南，老撾，暮雲塲地方造之。云是細茶末入竹筒中，堅塞兩頭，埋烏泥溝中，日久取出，搗汁熬製而成其塊。小而潤澤者，為上。大而焦枯者，次之
《本草述鉤元》
烏爹泥，一名孩兒茶。出南番爪哇暹羅諸國。今雲南老撾暮雲場地方造之。取細茶末入竹筒中。堅塞兩頭。埋污泥溝中。日久取出。搗汁熬制而成。其塊小而潤澤者為上。塊大而焦枯者次之。瀕湖 按此味用之內治者絕少。味苦澀。氣平寒。清上膈熱。化痰生津。塗金瘡一切諸瘡。生肌定痛。止血收濕。得污泥中至陰之氣。而能涼血清熱。苦能燥澀能斂。故主收濕氣。仲淳同薄荷葉細茶為末。蜜丸。飯後含化三五粒。能消痰。牙疳口瘡。孩兒茶硼砂等分為末。搽之。下疳陰瘡。孩兒茶一錢。真珠一分。片腦半分。為末敷之。諸腫毒。孩兒茶蟬蛻各等分。為細末。雄豬膽汁調敷。效。脫肛氣熱。孩兒茶二分。雄膽五分。片腦一分。為末。人乳調搽肛上。熱汁自下而肛收也。亦治痔瘡。
《本草品彙精要》續集
烏爹泥無毒
烏爹泥，主清上膈熱，化痰生津，塗金瘡，一切諸瘡，生肌定痛，止血收濕【本草綱目】〔名〕烏疊泥，孩兒茶。〔李時珍云〕烏爹或作烏丁，皆番語，無正字〔地〕出南番爪哇暹羅諸國〔質〕其塊小而潤澤者，為上。塊大而焦枯者，次之。〔色〕紫黑〔味〕苦澀，性平〔製〕今雲南、老撾、暮雲場地方造之。云是細茶末入竹筒，中堅塞兩頭，埋污泥溝中，日久取出，搗汁熬制而成〔治〕【本草權度方】鼻淵流水，孩兒茶末吹之良〔合治〕【積德堂方】治走馬牙疳，用孩兒茶，雄黃，貝母等，分為末米泔漱淨。搽之效〇又方治牙疳口瘡，孩兒茶，硼砂等，分為末，搽之〇【外科方】治下疳陰瘡，用孩兒茶末，米泔洗淨，敷之，神效，或加胡黃連等分〇【纂奇方】孩兒茶一錢，珍珠一分，片腦半分，為末敷之〇【唐氏方】用孩兒茶，一錢輕粉，一分片腦，一分為末，搽之〇【孫氏集效方】治瘡痔腫痛，孩兒茶，麝香，為末。唾津調敷〇【董炳方】治脫肛氣熱，孩兒茶二分，熊膽五分，片腦一分，為末人乳搽肛上。熱汁自下，而肛收也。亦治痔瘡

質地
兒茶整成餅咁。啡色，本草叫紫黑，似朱古力。
孟買出嘅脆，啡紅。硬過實過孟加拉出。

上品
塊小而潤澤者，為上。塊大而焦枯者，次之。
細同潤澤嘅好。色均勻，有光澤，味澀而帶甘，會溶喺口，無沙。不過就算正嘢，都有大差異。有啲又重又實，有啲又輕又脆。澀味有多有少。如何得來，邊季得來，都會唔同。
兔屬

兔屬（Lepus），係兔形目兔科嘅其中一個屬，下面有32個品種。
兒童鴛鴦

兒童鴛鴦，又叫「黑白鴛鴦」或「小朋友鴛鴦」嘅嘢飲，由阿華田同好立克溝埋而成，凍飲或者熱飲都得；由於無咖啡因，所以啱細路仔飲，香港首創。
兒童餐

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page}}。兒童餐
兒童餐係指食肆專為細路準備嘅套餐，嘢食比較啱細路口味，份量亦會少啲，有啲會送埋玩具。
千層麪

千層麪（意大利文：lasagne），又叫千層闊麪、千層寬麪，係隻意式麪，由好多塊大麪皮疊起，之間放免治肉同芝士（可以用菜蔬代替），再將佢焗熟。
千島式表記法

千島式表記法（日文讀音：ちしましきひょうきほう，羅馬拼音：Chishima-shiki hyōkihō），簡稱千島式（日文讀音：ちしましき，羅馬拼音：Chishima-shiki），係粵語嘅一種拉丁拼音方案，由日本麗澤大學嘅千島英一教授制定，設計嚟畀日本人學粵語:128，1983年開始着手設計:19，1989年發表:1。
用千島式拼出嚟嘅拼音，驟眼睇分分鐘會以為係日文:22；另外，佢用咗好多英文唔用嘅變音符號，個樣好似好唔同，但係其實喺日文羅馬字，ā 同 aa 互通，而喺德文就 ö 通 oe，ü 通 ue（不過通常唔會寫 oe、ue）。

字母表
千島式嘅拼音字母由拉丁字母 a 至 z 組成，其中 j、q、r、v、x 唔用，母音 a 可以加日文羅馬字用開嘅長音符號，o 同 u 可以加德文用開嘅曲音符號，字調就以阿拉伯數字 1 至 6 標示。

鼻音獨立韻
總共兩個，有：m（唔）、ng（吳、五），係單獨存在嘅鼻音音節:129。

聲調
聲調以阿拉伯數字 1 至 6 用上標標示:129–130：
實際上高陰入、低陰入、陽入聲調嘅音高，同陰平(1)、陰去(3)、陽去(6)係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性（即係實際音高）同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時可以淨係計實際音高，用1至6六個數字，入聲睇韻尾字母區分就得。

處處聞啼鳥。Chü³ chü³ man⁴ tai⁴ niu⁵.
千島徹

千島徹（1981年5月11號—）係日本足球員，司職中場，效力過浦和紅鑽，及愛媛FC。
千屈石南屬

千屈石南屬（學名：Ledothamnus）係杜鵑花目杜鵑花科嘅一個屬。
千層金

千層金（粵拼：cin1 cang4 gam1；學名：Melaleuca bracteata）；第個名係黃金香柳（wong4 gam1 hoeng1 lau2）；臺灣嗰邊嗌黃金串錢柳（wong4 gam1 cyun3 cin4 lau2）；佢係桃金娘科白千層屬嘅一種常綠喬木或灌木仔，原產地喺澳洲北邊、紐西蘭同荷蘭。呢種花嘅味都幾清香吓。

樣
呢樖樹嘅葉係金黃色，啲嘢可以分佈嗮成個樹冠，搞出個錐形嘅樣出嚟。

習性
佢鍾意喺有陽光嘅地方度生，重幾禁鹼性地、水浸同颱風。

用途
千層金可以用嚟做庭院風景樹，佢啲枝叶可以用嚟提取香精嚟整香水，甚至可以用嚟做香薰、熬水、沖涼嘅料。佢嘅藥用功效係可以舒筋活絡兼減輕精神壓力。另外，植株重可以做行道樹。
千島湖

千島湖係中國浙江杭州一個人工湖，響杭州西南部嘅淳安同建德境內，1959年起好，有567.40平方公里咁大。佢主要用途係儲水，亦開發咗做旅遊景點畀人觀光。
博特羅普

博特羅普（德文：Bottrop）係德國一個城市，喺北萊茵－西法倫，人口約莫12萬。
博盧省

博盧省（土耳其文：Bolu ili）係土耳其嘅其中一個省，首府博盧。
博登湖

博登湖（德文：Bodensee），又叫康士坦茲湖（英文：Lake Constance），係歐洲中部一個淡水湖，喺阿爾卑斯山北面山腳嘅萊茵河流域，喺正瑞士、奧地利同德國交界。
博納文圖拉·卡瓦列里

博納文圖拉·卡瓦列里係一個米蘭公國數學家、天文學家。
博白

博白係中國廣西鬱林一縣，面積3835平方公里，人口185萬。
冰室

冰室，廣州話用以稱呼冷飲舖頭。係南粵一種主要售賣冷飲、雪糕及沙冰等凍嘢飲嘅食肆，喺省城起源發跡。傳到去香港後，受英式下午茶文化影響，加上啲客仔都係勞碌工友，就演變出賣熱飲同三文治、多士呢一類小食，出現埋奶茶同菠蘿油。

廣州
廣州冰室係隨著西餐業發展而起，初頭係餐室附設嘅，因廣州氣候炎熱，多人飲水，後尾有咗獨立經營冰室嘅點檔出現。1934年據計市內共有21間冰室，到二戰後廣州冰室達到80間打上。舊日秋冬淡季陣，冰室都會兼營他業，如皇上皇冰室賣臘味，長江、喜臨門冰室就轉賣北方包點，其他仲有轉賣小食糯米飯、狗肉等。
廣州舊底號稱有四大冰室，包括順記冰室、美利權冰室、陽光冰室、皇上皇冰室（重有的彩冰室同埋向群冰室）。到今時今日，剩低順記冰室重係獨立經營（美利權冰室畀咗北京路嘅太平館西餐廳來做）。陽光冰室喺1962年後開始兼營開煲狗肉，未結業前屢獲佳績，別具特色。
1980年以後，食品製造業新型嘅大量冷凍食品，湧入廣州冷飲市場，衝擊冰室經營，冰室陸續轉做其他食品，到1990年大部分冰室轉為賣糖水、牛奶、椰汁、蜂蜜、龜苓膏等甜品，或賣糕餅、煎餃、明火例湯、臘味糯米飯、速食飯盒、原盅燉品、雞蛋豬腳薑、小點、麵包、皮蛋瘦肉粥、蘿蔔糕、牛腩粉，到夏天少數會賣返埋雪糕、凍飲。

香港
香港嘅冰室喺1950年代開始興起，舊時都有好多冰室，但隨住1970到80年代賣埋粉麵飯嘅茶餐廳興起，冰室已經慢慢式微，正宗嘅得返三十幾間左右。另外自2010年代中後期開始，香港有唔少新開嘅食肆打住「冰室」個名去經營，但實質上都係兼賣粉麵飯嘅茶餐廳，譬如華星冰室、龍門冰室呢啲連鎖食肆。
冰封俠：重生之門

《冰封俠：重生之門》（英文：Iceman），中國大陸叫《冰封：重生之門》，係套2014年上畫嘅中國大陸電影，由羅永昌執導，甄子丹、黃聖依、王寶強同任達華主演。套戲概念源自1989年港產片《急凍奇俠》。套戲續集係《冰封俠：時空行者》。
冰島

面積• 總計102,775 km2（39,682 sq mi）（第106位）• 水域（%）2.07（2015年）人口• 2021年估計371,580（第179位）• 2011年普查315,556• 密度3.5/km2（9.1/sq mi）（第190位）GDP（PPP）2020年估算• 總計198億美元（第142位）• 人均54,482美元（第16位）GDP（國際匯率）2020年估算• 總計208億美元• 人均57,189美元（第5位）堅尼系數（%，2018年）▼ 23.2低 · 第2位HDI（2019年）▲ 0.949極高 · 第4位貨幣冰島克朗（ISK）日期格式dd.mm.yyyy行車方向靠右電話區號+354互聯網頂級域.is∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
冰島（冰島文：Ísland）係一個位於北大西洋嘅島國，位於格陵蘭島同英國中間，首都係雷克雅未克。

歷史
早喺千幾年前已有北歐人選擇移居到冰島。後來俾丹麥同挪威佔領。冰島響1944年二次大戰期間宣佈獨立。而家有三十幾萬人口。

地理
冰島係大西洋中間裂谷流出嘅岩漿形成，所以火山好多，大約有200至300座。其中40至50座係活火山。
冰島溫泉亦都好多，大約有250個，分佈成個冰島。
冰島由於近住北極圈，氣候一直唔算好熱，咩時候都有可能落雪。南部受到北大西洋暖流影響，氣溫高一啲。首都雷克雅未克就係喺南部。

經濟
冰島主要係靠出海捕魚。漁業收入佔冰島成個經濟60%，出口就佔70%。
自2000年起冰島人大力發展金融，固定資產投資重佔咗國民生產總值34.5%，因此每年家庭消費增長每年平均約有一成。到2008年金融危機，全國三大銀行出咗事，國家全面破產。家下[咩時候？]失業率已經差唔多係一成。
冰壺

冰壺（Curling），又叫冰上溜石，係一項喺冰上進行嘅比賽項目。冰壺所有嘅「壺」都叫「石壺」，比賽嘅運動員要將對方嘅石壺撞走，同時將自己嘅石壺留響比賽場地嘅圓形攞分區度。
呢項比賽係冬季奧林匹克運動會項目。
冰天血地8惡人

《冰天血地8惡人》（The Hateful Eight）係一部2015年嘅美國西部懸疑電影，由昆頓塔倫天奴執導同編劇。主演係森姆積遜、卻羅素、珍妮花積遜李。